CELEX: 32005L0007
Language: lt
Date: 1106784000000
Title: 2005 m. sausio 27 d. Komisijos direktyva 2005/7/EB, iš dalies keičianti Direktyvą 2002/70/EB, nustatančią dioksinų ir dioksinų tipo PCB koncentracijos pašaruose nustatymo reikalavimus - Tekstas svarbus EEE

29.1.2005   
            
            
               LT
            
            
               Europos Sąjungos oficialusis leidinys
            
            
               L 27/41
            
         KOMISIJOS DIREKTYVA 2005/7/EB
   2005 m. sausio 27 d.
   iš dalies keičianti Direktyvą 2002/70/EB, nustatančią dioksinų ir dioksinų tipo PCB koncentracijos pašaruose nustatymo reikalavimus
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1970 m. liepos 20 d. Tarybos direktyvą 70/373/EEB dėl Bendrijos mėginių paėmimo ir analizės metodų, taikomų valstybinei pašarų kontrolei, įvedimo (1), ypač į jos 2 straipsnį,
   kadangi:
   
               (1)
            
            
               2002 m. liepos 26 d. Komisijos direktyvoje 2002/70/EB, nustatančioje dioksinų ir dioksinų tipo PCB koncentracijos pašaruose nustatymo reikalavimus (2), išdėstytos specialios Direktyvoje 70/373/EEB numatytos oficialiai kontrolei taikytinų analizės metodų nuostatos.
            
         
               (2)
            
            
               1976 m. kovo 1 d. Komisijos direktyvoje 76/371/EEB, nustatančioje oficialiai pašarų kontrolei taikytinus Bendrijos mėginių ėmimo metodus (3), nustatyta mėginių ėmimo tvarka turi būti taikoma oficialiai kontroliuojant dioksinų ir dioksinų tipo PCB koncentracijas tam tikruose pašaruose. Būtų tinkama nurodyti, kad turi būti taikomi kiekybiniai reikalavimai vienodai pašaruose pasiskirsčiusioms medžiagoms arba produktams kontroliuoti.
            
         
               (3)
            
            
               Ypač svarbu, kad analitiniai rezultatai būtų užrašomi ir aiškinami vienodai siekiant užtikrinti darnų įgyvendinimo būdą visose valstybėse narėse.
            
         
               (4)
            
            
               Todėl reikėtų atitinkamai iš dalies pakeisti Direktyvą 2002/70/EB.
            
         
               (5)
            
            
               Šioje direktyvoje numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠIĄ DIREKTYVĄ:
   1 straipsnis
   Direktyvos 2002/70/EB priedai iš dalies keičiami pagal šios direktyvos priedą.
   2 straipsnis
   1.   Valstybės narės priima įstatymus ir kitus teisės aktus, kurie, įsigalioję ne vėliau kaip per dvylika mėnesių nuo šios direktyvos įsigaliojimo, ją įgyvendina. Jos nedelsdamos pateikia Komisijai šių nuostatų tekstus ir atitikties lentelę tarp šių nuostatų ir šios direktyvos.
   Valstybės narės, tvirtindamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų nuostatų tekstus.
   3 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   4 straipsnis
   Ši direktyva yra skirta valstybėms narėms.
   
      Priimta Briuselyje, 2005 m. sausio 27 d.
      
         
            Komisijos vardu
         
         Markos KYPRIANOU
         
            Komisijos narys
         
      
   
   
      (1)  OL L 170, 1970 8 3, p. 2. Direktyva su paskutiniais pakeitimais, padarytais Reglamentu (EB) Nr. 807/2003 (OL L 122, 2003 5 16, p. 36).
   
      (2)  OL L 209, 2002 8 6, p. 15.
   
      (3)  OL L 102, 1976 4 15, p. 1.
   
      PRIEDAS
      Direktyvos 2002/70/EB priedai iš dalies keičiami taip:
      
                  1)
               
               
                  I priedas pakeičiamas taip:
                  „1.   Tikslas ir taikymo sritis
                  Mėginiai dioksinų (PCDD/PCDF) kiekiui oficialiai kontroliuoti ir dioksinų tipo PCB (1) kiekiui nustatyti pašaruose imami pagal Direktyvos 76/371/EEB nuostatas. Vienodai pašaruose pasiskirsčiusioms medžiagoms arba produktams kontroliuoti turi būti taikomi kiekybiniai reikalavimai, kaip numatyta Direktyvos 76/371/EEB priedo 5.A. punkte. Laikoma, kad taip paimtas jungtinis mėginys atitinka tą partiją arba partijos dalį, iš kurios buvo paimtas. Ar jie atitinka didžiausias leistinas koncentracijas, nustatytas Europos Parlamento ir Tarybos direktyvoje 2002/32/EB (2), įvertinama pagal laboratoriniuose mėginiuose nustatytus kiekius.
                  2.   Partijos ar jos dalies atitiktis specifikacijoms
                  Partija priimtina, jei vieno tyrimo analitinis rezultatas neviršija atitinkamos didžiausios leistinos koncentracijos, nustatytos Direktyvoje 2002/32/EB, atsižvelgiant į matavimo neapibrėžtį.
                  Partija neatitinka didžiausios leistinos koncentracijos, nustatytos Direktyvoje 2002/32/EB, jeigu analitinis rezultatas, kurį patvirtina pakartotinis tyrimas ir kuris apskaičiuotas kaip mažiausiai dviejų atskirų rezultatų vidurkis, neabejotinai viršija didžiausią leistiną koncentraciją, atsižvelgiant į matavimo neapibrėžtį.
                  Matavimo neapibrėžtį galima nustatyti taikant vieną iš toliau nurodytų būdų:
                  
                              —
                           
                           
                              išplėstosios neapibrėžties apskaičiavimą: taikant aprėpties koeficientą 2, kuris užtikrina maždaug 95 % patikimumą,
                           
                        
                              —
                           
                           
                              sprendimo ribos (CCα) nustatymą, remiantis Komisijos sprendimu 2002/657/EB (3) (priedo 3.1.2.5 punktas – medžiagų, turinčių nustatytą leistiną koncentraciją, atvejis).
                           
                        Šios aiškinimo taisyklės taikomos analitiniam rezultatui, gautam iš oficialiai kontroliuojamo mėginio. Jos nedaro įtakos valstybių narių teisei taikyti Direktyvos 95/53 (4) 18 straipsnyje minimas nacionalines analizės taisykles gynybos arba arbitražo tikslais.“
                  (1)  Dioksinų tipo PCB lentelė
                  
                              Giminingi junginiai
                           
                           
                              TTE vertė
                           
                        
                              Dibenzo-p-dioksinai („PCDD“)
                              
                           
                        
                              2,3,7,8-TCDD
                           
                           
                              1
                           
                        
                              1,2,3,7,8-PeCDD
                           
                           
                              1
                           
                        
                              1,2,3,4,7,8-HxCDD
                           
                           
                              0,1
                           
                        
                              1,2,3,6,7,8-HxCDD
                           
                           
                              0,1
                           
                        
                              1,2,3,7,8,9-HxCDD
                           
                           
                              0,1
                           
                        
                              1,2,3,4,6,7,8-HpCDD
                           
                           
                              0,01
                           
                        
                              OCDD
                           
                           
                              0,0001
                           
                        
                              Dibenzofuranai („PCDF“)
                              
                           
                        
                              2,3,7,8-TCDF
                           
                           
                              0,1
                           
                        
                              1,2,3,7,8-PeCDF
                           
                           
                              0,05
                           
                        
                              2,3,4,7,8-PeCDF
                           
                           
                              0,5
                           
                        
                              1,2,3,4,7,8-HxCDF
                           
                           
                              0,1
                           
                        
                              1,2,3,6,7,8-HxCDF
                           
                           
                              0,1
                           
                        
                              1,2,3,7,8,9-HxCDF
                           
                           
                              0,1
                           
                        
                              2,3,4,6,7,8-HxCDF
                           
                           
                              0,1
                           
                        
                              1,2,3,4,6,7,8-HpCDF
                           
                           
                              0,01
                           
                        
                              1,2,3,4,7,8,9-HpCDF
                           
                           
                              0,01
                           
                        
                              OCDF
                           
                           
                              0,0001
                           
                        
                              Dioksinų tipo PCB: Ne orto PCB + mono-orto PCB
                              
                           
                        
                              Ne orto PCB
                           
                        
                              PCB 77
                           
                           
                              0,0001
                           
                        
                              PCB 81
                           
                           
                              0,0001
                           
                        
                              PCB 126
                           
                           
                              0,1
                           
                        
                              PCB 169
                           
                           
                              0,01
                           
                        
                              Mono orto PCB
                           
                        
                              PCB 105
                           
                           
                              0,0001
                           
                        
                              PCB 114
                           
                           
                              0,0005
                           
                        
                              PCB 118
                           
                           
                              0,0001
                           
                        
                              PCB 123
                           
                           
                              0,0001
                           
                        
                              PCB 156
                           
                           
                              0,0005
                           
                        
                              PCB 157
                           
                           
                              0,0005
                           
                        
                              PCB 167
                           
                           
                              0,00001
                           
                        
                              PCB 189
                           
                           
                              0,0001
                           
                        
                              Vartojami sutrumpinimai: „T“ = tetra; „Pe“ = penta; „Hx“ = hexa; „Hp“ = hepta; „O“ = octa; „CDD“ = chlorodibenzo-p-dioksinas; „CDF“ = chlorodibenzofuranas; „CB“ = chlorobifenilas.
                           
                        "						
                     (2)  OL L 140, 2002 5 30, p. 10."
						
                  
                     (3)  OL L 221, 2002 8 17, p. 8."
						
                  
                     (4)  OL L 265, 1995 11 8, p. 17."
						
               
            
                  (2)
               
               
                  II priede 2 skyriaus pabaigoje pridedama tokia pastraipa, Pagrindimas:
                  „Tik šioje direktyvoje: priimtina specifinė atskirų giminingų junginių kiekybinė nustatymo riba - tai analitės koncentracija mėginio ekstrakte, kuri sukelia dviejų stebimų skirtingų jonų instrumentinius signalus, kai S ir T (signalo ir triukšmo) santykis yra 3:1 mažiausiam signalui, ir atitinka pagrindinius reikalavimus, kaip antai: sulaikymo trukmė, izotopų santykis pagal nustatymo metodiką, aprašytą EPA metodą 1613 B pataisytame leidime.“